Document ID: /fineweb-2-swissfilter-quality_10-filterrobots/filtered/02038.jsonl.gz/6012

Naziunal/Internaziunal - Liga avra procedura cunter Constantin
L'Associaziun svizra da ballape e la Swiss Football League sa dostan cunter las grevas rinfatschas dal president da Sion Chritian Constantin. La cumissiun disciplinara ha perquai avert ina procedura cunter Constantin.
En ina communicaziun punctueschan las duas associaziuns ch'ellas condemneschian las provocaziun dal president da Sion. Suenter la partida cunter ils Young Boys aveva quel reclamà che l'arbiter haja sapientivamain dischavantagià Sion. Constantin ha schizunt offert 25’000 francs per indicaziuns che cumprovan quai.